Luottokortti (credit) tarkoittaa korttia, jolla maksat ostokset luottotililtä. Nordea myöntää kaikille luottokortilla tehdyille ostoksille keskimäärin 30 päivää korotonta ja kulutonta maksuaikaa. Kerran kuukaudessa laskutuskauden lopussa luottokortin haltijalle lähetetään lasku tehdyistä ostoksista. Tällöin voit päättää, maksatko vain sovitun minimilyhennyksen, koko laskun loppusumman tai joustavasti mitä tahansa siltä väliltä. Jos maksat vain osan luotosta pois, maksat tämän jälkeen korkoa luottokortin ehtojen mukaisesti. Luottokortin edut ja turvat ovat voimassa silloin, kun teet ostokset korttisi credit-puolella. Voit kuitenkin lyhentää luoton pois milloin vain ostoksesi jälkeen.
Pankkikortti (debit) tarkoittaa puolestaan korttia, jolla maksu veloitetaan suoraan pankkitilitä. Nordean luottokortit ovat yleensä yhdistelmäkortteja, jolloin saat niihin sekä credit- että debit-puolen. Kun maksat kortin credit-puolelta, maksu veloitetaan luotolta. Kun taas käytät kortin debit-puolta, maksu veloitetaan pankkitililtäsi. Lue lisää credit- ja debit-kortin eroista